[ca] Aquest Treball de Fi de Grau tracta del disseny d'una gamma d'accessoris que permetin optimitzar l'espai dels congeladors domèstics. Així doncs, l'objectiu principal és dissenyar productes que permetin als usuaris dels congeladors domèstics organitzar els aliments dins dels seus calaixos, facilitant també la seva identificació i mantenint un control de les seves dates de congelació i caducitat. El projecte s'inicia amb una primera fase d'introducció en la que es marquen els objectius del treball, l'abast, els requeriments i es justifica la realització del projecte. Tot seguit es realitza la fase de contextualització dels aspectes més destacats dels congeladors domèstics i una recerca on s'analitzen els materials i les seves normatives específiques, es fa un anàlisi de mercat i es defineix el consumidor potencial al que aniran dirigits els productes, amb l'ajuda de la realització d'una enquesta. En base als requeriments del producte determinats en la fase de contextualització i recerca, mitjançant la tècnica del Brainstorming de generació d'idees s'obtenen tres propostes per cada producte a dissenyar que permeten arribar a la solució final. Amb tot això, la proposta final consta de dos productes principals: un separador d'aliments i un recipient d'aliments. Els dos productes es complementen entre ells, podent-los utilitzar conjuntament o per separat, segons les necessitats de cada moment. A més, els dos es dissenyen en diferents models dimensionals per tal d'adaptar-se al major nombre de congeladors possible. Finalment, s'avaluen els impactes ambientals i socials dels productes proposats i es realitza un pressupost de producció d'aquests per obtenir una visió general del preu que suposaria la seva producció i així comprovar la seva viabilitat.

[en] This End-of-Degree Project consists of the design of a range of accessories that allow the optimization of the space of a domestic freezer. The main goal is to design products that allow the users of domestic freezers to organize food inside their drawers while also facilitating their identification and maintaining a control of the freezing and expiration dates. The project starts with a first introduction phase in which the main goals of the project, the scope and the requirements are set, and the goal of the project is justified. Next, the contextualization of the most important aspects of a domestic freezer is done, continued by research in which the materials and their specific regulations are analyzed, a market analysis is done, and the potential consumer to whom the product will be directed is defined with the help of a survey. Based on the product requirements determined with the contextualization and research phases and using the Brainstorming technique to generate ideas, 3 design proposals for each product to be designed are obtained. From this point on, the final proposal is determined. It consists of two main products: a food separator and a food container. Both products complement each other, with the possibility of using them altogether or separately, depending on the needs of each moment. Moreover, both products are designed in different dimensional models in order to adapt to the highest number of freezers possible. Finally, the environmental and social impacts of the proposed products are evaluated, and a production budget is done to get an overview of the price that their production would entail and thus check their viability.